31987R4057
L 379/31
JURNALUL OFÍCIAL AL UNIUNII EUROPENE
REGULAMENTUL (CEE) NR. 4057/87 AL COMISIEI
din 22 decembrie 1987
care modifică Regulamentul (CEE) nr. 3556/87 de stabilire a normelor suplimentare de aplicare a regimului certificatelor de fixare în avans pentru unele produse din sectorul cerealelor exportate sub formă de paste alimentare, care intră sub incidența poziției 19.03 a Tarifului Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), modificat de Regulamentul (CEE) nr. 3985/87 (2), și în special articolul 15 alineatul (1) al doilea paragraf,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a pieței din sectorul cerealier (3), modificat ultima dată de Regulamentul (CEE) nr. 3989/87 (4), și în special articolul 16 alineatul (6) și articolul 24,
întrucât Regulamentul (CEE) nr. 3035/80 al Consiliului (5), modificat ultima dată de Regulamentul (CEE) nr. 4055/87 (6), prevede la articolul 5 alineatul (2) că un regim de fixare anticipată a ratei de restituire la export este aplicată, în special pentru produsele care aparțin sectorului cerealelor încorporate în fabricarea produselor finite care intră sub incidența regulamentului amintit;
întrucât Regulamentul (CEE) nr. 3556/87 al Comisiei (7) stabilește normele complementare de aplicare a regimului certificatelor de fixare în avans pentru unele produse din sectorul cerealelor exportate sub formă de paste alimentare, care intră sub incidența poziției 19.03 a Tarifului Vamal Comun;
întrucât Regulamentul (CEE) nr. 2658/87 al Consiliului a stabilit, începând cu 1 ianuarie 1988, o nouă „nomenclatură combinată” care să îndeplinească atât cerințele Tarifului Vamal Comun, cât și statisticile comerțului exterior al Comunității și care să înlocuiască nomenclatura convenției din 15 decembrie 1950; întrucât, în consecință, trebuie să se indice numerele poziției tarifare aplicabile conform termenilor nomenclaturii combinate la care se raportează;
întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 3556/87 se modifică după cum urmează:
1.
Titlul se înlocuiește cu textul următor:
2.
Articolul 1 se înlocuiește cu textul următor:
„Articolul 1
În cazul în care se recurge la regimul de fixare anticipată a restituirii pentru un produs de bază din sectorul cerealelor exportate sub formă de paste alimentare, care intră sub incidența subpozițiilor 1902 11 00 și 1902 19 din nomenclatura combinată:
(a)
cererea în vederea unui certificat de fixare în avans și certificatul nu pot indica, în rubrica 12, decât subpozițiile 1902 11 00 și 1902 19 din nomenclatura combinată;
(b)
cererea în vederea unui certificat de fixare în avans și certificatul conțin, în rubrica 13, mențiunea «Statele Unite ale Americii» sau mențiunea «alta decât Statele Unite ale Americii». Certificatul obligă la exportarea către destinația astfel indicată.”
3.
Articolul 2 se înlocuiește prin textul următor:
„Articolul 2
Certificatele de fixare în avans cerute pentru produsele de bază din sectorul cerealelor destinate exportului către Statele Unite ale Americii sub formă de paste alimentare, care intră sub incidența subpozițiilor 1902 11 00 și 1902 19 din nomenclatura combinată se livrează în a cincea zi lucrătoare de la depunerea cererii, în cazul în care nu s-au luat măsuri speciale în limitele acestei perioade de timp.”
4.
Articolul 3 se înlocuiește cu textul următor:
„Articolul 3
(1) Autoritățile competente ale statelor membre comunică, în fiecare zi lucrătoare, Comisiei datele statistice privind:
-
cantitățile de produse de bază din sectorul cereale, pentru care s-au cerut certificate de fixare în avans în ziua lucrătoare precedentă pentru exporturi cu destinația Statele Unite ale Americii sub formă de paste alimentare, care intră sub incidența subpozițiilor 1902 11 00 și 1902 19 din nomenclatura combinată;
-
cantitățile de paste alimentare care intră sub incidența subpozițiilor 1902 11 00 și 1902 19 din nomenclatura combinată, pentru care rata de restituire la export, plătită în ziua lucrătoare precedentă pentru cerealele utilizate în producția lor, s-a stabilit în avans, precum și data la care declarația de export a pastelor alimentare menționate către Statele Unite ale Americii a fost acceptată de către autoritățile vamale competente.
Datele statistice specificate la alineatul precedent sunt comunicate Comisiei prin subpoziția nomenclaturii combinate sub a cărei incidență intră pastele alimentare și la adresa următoare:
Commission des Communautés européennes
Direction générale III, direction B/2
rue de la Loi, 200
B-1049 Bruxelles.”
Articolul 2
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1987.